Familiefees | coetzeeblog
Posted by coetzee2014 in Familiefees
familie. SA kuier
Die gedagte, van ´n familiefees, is die afgelope paar jaar, so in die verbygaan, tussen van die niggies, geopper. Dít, is wat ek gehoor het, of van bewus was. Einde verlede jaar, het die oudste suster besluit, dat daar iets aan daardie droom, gedoen moet word. Vonkposse, het begin beweeg, dankie vir die moderne middele. Navraag is gedoen? Wie stel belang? Wanneer? Waar? Onmoontlik om die datums en plek, vir almal te laat pas. Die agt kinders, het intussen 25 kleinkinders bygevoeg en veertien agterkleinkinders. Heelwat nou ook, soos in so baie families, in die buiteland. Ousus Anna – Beth en skoonsus Marietjie, neem die reëlings, in hulle bekwame hande en die fees is besig om werklikheid te word.
27 – 30 April, die datum en die plek, Orange Valley, by Gariepdam. Groot opgewondenheid, toe almal begin opdaag. Blye weersiens. Sommige van die neefs en niggies, mekaar vir 20 jaar plus, nog nie gesien nie. Die begin, van ´n naweek, wat vir baie lank, in ons geheue sal wees. Gesels en herinneringe. Kameras en telefoonkameras,(nie vir WhatsApp nie) werk oortyd. Beelde word vasgelê, waarna ons nog baie in die toekoms na sal kyk. Groot geselse, herinneringe, opgeroep en af en toe ´n traan, wat val. Hoofsaaklik, darem, lag en vrolikheid. Danksy WhatsApp en Fb en ander elektroniese konneksies, is ons darem in voeling met almal, maar daar is niks, soos om mekaar, na so ´n lang tyd, weer in die oë te kyk nie.
Verdere opgewondenheid, Saterdag. Twee neefs en twee niggies, kinders van my pa se suster, het besluit, om by ons aan te sluit, toe hulle hoor van die okkasie. Gedurende ons jeugjare, was ons besonder na aan mekaar. Waardering, vir hulle moeite, sommige moes ver kom en dit het die naweek soveel meer spesiaal gemaak. Die familiebande is versterk, die tyd, soos gewoonlik, net te kort, om al die prate te praat.
Reëlings, onverbeterlik. Slaapplekke, baie goed beplan. ´n Gawe terrein, om so iets te reël. Ons kan dit werklik aanbeveel. Kyk maar hier: http://www.orangevalley.co.za/index.html Die kombuis, was vir elke ete, wat ons self gereël het, tot ons beskikking, so ook die kroeg. Ons het al die slaapplekke, vir die hele naweek bespreek. Skaap op die spit, vir Saterdagaand, met skilpadjies en skaapstertjies as voorgereg, ´n ete op sy eie, dit was ekstra, voor begroot. Baie dankie aan die familievrouens, wat die ander etes en die koek en tee, elke dag voorsien het. Dit het gesorg, vir ´n groot deel van die sukses, om dit vir 39 mense, vir ´n naweek te doen, getuig van goeie organisasie.
Baie dankie vir die brosjure, oor ons geskiedenis en dié wat teenwoordig was. Dankie aan Alette, vir die familiefoto´s, met gepaste musiek,wat sy vir ons op rekenaar gesit het. Dankie, Saar, vir die dagboek, van ons ma, op die stokkie. Dankie Betta en Marietjie en al die ander, wat meegehelp het.
Die droom, is bewaarheid en het verander, in ´n baie aangename ondervinding en ons weer laat besef, hoe ´n voorreg dit was, om deel van ´n groot familie, te wees. Ons het dié gemis, wat nie meer met ons is nie en meer nog, dié wat dit nie kon maak nie. Dalk, oor 3 jaar maak ons weer so?
10 thoughts on “Familiefees”
Augustus 2, 2017 om 6:51 nm
Wonderlik, Coetzee. Jy het my meegesleur met jou vertelling! Julle is ń goeie voorbeeld vir my. Ons grotere familie het alle kontak verloor; deesdae is dit net ek en manlief en die kids en kleinkinders. Eintlik hartseer. Wat ń voorreg vir julle om so te kon saam kuier.
Augustus 2, 2017 om 7:26 nm
Familiebyeenkomste lê my ná aan die hart.
Augustus 2, 2017 om 8:16 nm
Dankie dat jy vertel het! Mal oor daardie foto waar julle so mooi gerangskik op die trappies sit, met die vrolike kindertjies in die voorste ry. Hulle sal sekerlik altyd hierdie familiefees onthou!
Augustus 3, 2017 om 8:03 vm
So ‘n fantasties voorreg om so ‘n hegte familieverbintenis te kan hê. Dankie vir die deel.
Augustus 4, 2017 om 11:03 vm
Dankie, vir die lees. Ons is bevoorreg.
Augustus 3, 2017 om 8:53 vm
Dit moes wonderlik gewees het – is so jaloers. Ek kom self uit ‘n hegte familie en ek probeer my bes om met die uitgebreide familie kontak te hou. FB help so bietjie, maar mens mis die persoonlike kontak.
Augustus 4, 2017 om 11:00 vm
Dit was ‘n baie, baie goeie naweek. ja Fb en Messenger en Skype, help baie, o, ja WhatsApp ook, maar daar is niks, soos die persoonlike kontak nie
Augustus 3, 2017 om 5:43 nm
Klink baie lekker …
Augustus 4, 2017 om 11:01 vm
Was baie, baie lekker.
Augustus 8, 2017 om 2:07 nm
Dit wil gedoen word!!! Dis die lekkerste van lekker kuiers.